આંતરરાષ્ટ્રીય બજારમાં ખાંડ અને તેની બાય પ્રોડકટની ઘટેલી કિમંતોથી આ વર્ષે ખેડૂતોને શેરડીના ભાવ ઓછા મળવાની દિવ્યભાસ્કરે દર્શાવેલી શકયતાઓ સાચી પડી છે. શનિવારે હનુમાન જયંતિના દિવસે નર્મદાની ધારીખેડા તથા ભરૂચની વટારીયા અને પંડવાઇ સુગરે શેરડીના ભાવોની જાહેરાત કરી હતી. ગત વર્ષની સરખામણીએ ઓછા ભાવ પડતાં ખેડૂતોને ફટકો પડયો છે. ભાવમાં 400થી 1,100 રૂપિયા સુધીનો ઘટાડો થતાં 50 હજારથી વધારે ખેડૂતોની ભાવ વધારે મળવાની આશા ઠગારી નીવડી છે.